*PROJEKTS*

Jelgavas novada dome

**LĒMUMS**

2023. gada Nr.\_\_

**Par nekustamā īpašuma atsavināšanu par nosacīto cenu**

**(Amatnieki, Platones pagasts)**

Izskatot SIA “Truck parts Latvia”, reģistrācijas Nr. 43603078422, valdes locekļa R. B. 2023.gada 30.augusta iesniegumu (Jelgavas novada pašvaldībā saņemts 2023.gada 30.augustā un reģistrēts ar Nr.JNP/3-16/23/1960) ar ierosinājumu atsavināt pašvaldībai piederošā nekustamā īpašuma “Amatnieki”, ar kadastra numuru 54700030122, Platones pagastā, Jelgavas novadā, sastāvā esošu zemes vienību ar kadastra apzīmējumu 54700030122, atbilstoši Publiskas personas mantas atsavināšanas likuma 4.panta ceturtās daļas 4.punktam, konstatēts:

1. Nekustamā īpašuma „Amatnieki” ar kadastra numuru 54700030122 sastāvā reģistrēta zemes vienība 1,47ha platībā ar kadastra apzīmējumu 54700030122, kas atrodas Platones pagastā, Jelgavas novadā. Īpašuma tiesības uz minēto nekustamo īpašumu ir nostiprinātas Platones pagasta zemesgrāmatas nodalījumā Nr.336 uz Jelgavas novada pašvaldības vārda.
2. Uz zemes vienības ar kadastra apzīmējumu 54700030122 atrodas būvju īpašums ar kadastra numuru 54705030007, kura sastāvā reģistrēta būve ar kadastra apzīmējumu 54700030122001. Īpašuma tiesības uz minētajām būvēm ir nostiprinātas Platones pagasta zemesgrāmatas nodalījumā Nr. 100000494920 uz SIA “Truck parts Latvia” vārda.
3. 2023.gada 21.augustā starp Jelgavas novada pašvaldību un SIA “Truck parts Latvia” ir noslēgts Apbūvētas zemes nomas līgums Nr. PLA/6-7/23/15 par zemes vienības ar kadastra apzīmējumu 54700030122 nomu.
4. Saskaņā ar Publiskas personas mantas atsavināšanas likuma 4. panta ceturtās daļas 3. punktu publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks, ja viņš vēlas nopirkt zemesgabalu, uz kura atrodas ēka (būve).
5. Saskaņā ar Publiskas personas mantas atsavināšanas likuma 44. panta ceturto daļu publiskai personai piederošu zemesgabalu, uz kura atrodas citai personai piederošas ēkas (būves), var pārdot tikai zemesgrāmatā ierakstītas ēkas (būves) īpašniekam.
6. Iesniegtais atsavināšanas ierosinājums ir noformēts atbilstoši Ministru Kabineta 2011. gada 1. februāra noteikumos Nr.109 “Kārtība, kādā atsavināma publiskas personas manta” noteiktajām prasībām; nepastāv minēto noteikumu 8. un 9.punktā noteiktie atsavināšanas apturēšanas nosacījumi, t.i., ierosinātajam nav nekustamā īpašuma nodokļa un nomas maksas parādi.
7. Ar Jelgavas novada domes 2023.gada 27.septembra lēmumu Nr.33 (pielikums protokolam Nr.21/2023) “Par nekustamā īpašuma nodošanu atsavināšanai par nosacīto cenu (Amatnieki, Platones pag., Jelgavas novads)” nolemts nodot atsavināšanai SIA “Truck parts Latvia” par nosacīto cenu nekustamo īpašumu ar kadastra numuru 54700030122 “Amatnieki”, Platones pagastā, Jelgavas novadā.
8. Saskaņā ar Pašvaldības mantas novērtēšanas, aprites un atsavināšanas komisijas 2023. gada 26.oktobra lēmumu (sēdes protokols Nr.22), ņemot vērā sertificēta nekustamā īpašuma vērtētāja veikto novērtējumu, nekustamajam īpašumam ar kadastra numuru 54700030122 noteikta nosacītā cena 13 800.00 EUR (trīspadsmit tūkstoši astoņi simti *euro*).

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 3. punktu, 5. panta pirmo un piekto daļu, 37. panta pirmās daļas 4. punktu, 44. panta ceturto un piekto daļu, Ministru kabineta 2011. gada 1. februāra noteikumu Nr.109 “Kārtība, kādā atsavināma publiskas personas manta” 11. punkta 11.5. apakšpunktu, Jelgavas novada domes 2023.gada. 27.septembra lēmumu Nr.33 (pielikums protokolam Nr.21/2023) “Par nekustamā īpašuma nodošanu atsavināšanai par nosacīto cenu (Amatnieki, Platones pag.)”, Pašvaldības mantas novērtēšanas, aprites un atsavināšanas komisijas 2023.gada 26.oktobra lēmumu (protokols Nr.22), Jelgavas novada dome **nolemj**:

1. Apstiprināt nekustamā īpašuma “Amatnieki”, Platones pagastā, Jelgavas novadā, kadastra numurs 54700030122, kura sastāvā reģistrēta zemes vienība 1,47 ha platībā ar kadastra apzīmējumu 54700030122, nosacīto cenu 13 800.00 EUR (trīspadsmit tūkstoši astoņi simti *euro*).
2. NosūtītSIA “Truck parts Latvia” piedāvājumu izmantot pirmpirkuma tiesības uz nekustamo īpašumu ar kadastra numuru 54700030122 par apstiprināto nosacīto cenu.
3. Pēc SIA “Truck parts Latvia” piekrišanas saņemšanas par pirmpirkuma tiesību izmantošanu, uzdot domes priekšsēdētājam slēgt pirkuma līgumu, paredzot, ka pilna samaksa veicama normatīvajos aktos noteiktā kārtībā.
4. Pārdodot īpašumu uz nomaksu, piešķirt personai tiesības nostiprināt iegūto īpašumu zemesgrāmatā uz sava vārda, ja vienlaikus zemesgrāmatā tiek nostiprināta ķīlas tiesība par labu atsavinātājam līdz pilnas pirkuma summas samaksai.

Domes priekšsēdētājs M.Lasmanis

L.Lauga 26354150